V RYTME ĽUDOVÉHO TANCA 2017
Regionálna súťažná prehliadka detských folklórnych súborov
- propozície -
Organizátor:

Kysucké  kultúrne stredisko v Čadci, organizácia v zriaďovateľskej pôsobnosti Žilinského samosprávneho kraja.
Spoluorganizátor:
Dom kultúry v Čadci
Termín konania: 17. marec 2017
Miesto konania: Dom kultúry v Čadci
Poslanie: 
· podporiť existenciu, činnosť a rozvoj detských folklórnych súborov, zvyšovať ich umeleckú úroveň,      
· popularizovať výchovu ľudovým umením a poukázať na jej význam v komplexnej výchove jednotlivca,
· konfrontovať výsledky práce detských folklórnych súborov navzájom, ale i s pohľadom odbornej poroty, odborne usmerniť ich činnosť,
· aktivizovať vedúcich i členov detských folklórnych súborov k vyhľadávaniu, spracovaniu a  interpretácii hudobného materiálu, najmä zo svojej obce,
· konfrontovať rôzne umelecké i pedagogické prístupy vedúcich detských folklórnych súborov vo svojej práci i rozličné folklórne nárečia,
· u najmladšej generácie formovať vzťah k ľudovej kultúre národa, svojej obce, podnietiť u najmladších členov folklórnej obce záujem o jej uchovávanie a rozvíjanie,

· podujatie využiť i na školiteľské účely pre vedúcich súborov i pedagógov základných umeleckých škôl.

Podmienky súťaže (zásady účasti):
Súťaž je trojstupňová, postupová – regionálna, krajská a celoštátna. 

Regionálnej prehliadky detských folklórnych súborov sa môžu zúčastniť:
· detské folklórne súbory vyvíjajúce svoju činnosť na Kysuciach (okresy Čadca, Kysucké Nové Mesto),
· detské folklórne súbory, ktoré spracúvajú autentický materiál bez štylizácie (hry, obrady, zvyky, tance, ľudové divadlo), alebo pripravujú tematické celky s vyššou štylizáciou (hry, obrady, zvyky, tance, ľudové divadlo), v programoch, ktoré spracúvajú zvykoslovný či obradový materiál však musia byť vyvážené vstupy hudobné, tanečné, dramatické a vokálne,
· v súťažných blokoch môže byť použitý iba folklórny materiál z územia Slovenska,  odporúčame z folklórneho dedičstva vlastnej obce, taký, ktorý je blízky naturelu, temperamentu, osobitostiam a veku detí,
· členovia súboru môžu v roku konania festivalu dovŕšiť vek 15 rokov (nesmie prekročiť vek 16 rokov),
· sprievod môže tvoriť iba ľudová hudba, alebo sólista hrajúci na ľudový hudobný nástroj /heligónka, harmonika, husle, gajdy a pod./. Pri hudobnom sprievode je vek   obmedzený, členovia ľudových hudieb v roku 2017  môžu dosiahnuť vek max. 21 rokov. Pri hudobnom sprievode jedným muzikantom nie je veková hranica  obmedzená. Použitie hudby zo zvukového nosiča je neprípustné, okrem zvukových efektov.
· programový celok nesmie byť starší ako dva roky a môže v ňom byť použitý iba folklórny materiál z územia Slovenskej republiky. Kolektív sa nemôže prezentovať  s programovým číslom, s ktorým sa  prezentoval na predchádzajúcich súťažiach,
· zúčastnené súbory sa musia prispôsobiť stanoveným propozíciám, všetkým ekonomicko-organizačným zásadám a programovým zámerom prehliadky. Nedodržanie zásad účasti, počtov účinkujúcich i dĺžky programového vystúpenia môže znamenať diskvalifikáciu.
Súbory sa predstavia s ucelenými programami zostavenými z folklórnych výstupov                         v časovom rozpätí do 10 minút a s počtom maximálne 40 osôb.
Hodnotenie súťaže (kritéria hodnotenia):

Členov odbornej hodnotiacej poroty menuje riaditeľka Kysuckého kultúrneho strediska v Čadci. 
Hodnotí sa najmä:    
· výber repertoáru a jeho spracovanie vzhľadom na vek, možnosti a schopnosti detí,  
· pohybová a hudobná pripravenosť interpretov, 
· prínos menej známych prvkov ľudovej tradície a estetická hodnota predvedených objavov,
· celkový umelecký dojem.  
Ocenenie:

Všetky účinkujúce kolektívy dostanú diplom za účasť, postupujúci budú ocenení vecnými cenami a diplomom. Víťazné súbory za okresy Čadca a Kysucké Nové Mesto postúpia na krajskú súťaž, ktorá sa uskutoční 30. apríla 2017 v Mestskom kultúrnom stredisku v Dolnom Kubíne. 
Výsledky súťaže:
Slávnostné vyhlásenie výsledkov a rozborový a hodnotiaci seminár sa uskutočnia po ukončení prehliadky.
Finančné zabezpečenie:
Náklady spojené s realizáciou podujatia hradí Kysucké kultúrne stredisko v Čadci. 

Termín zaslania záväznej prihlášky:

Záväznú prihlášku na regionálnu súťažnú prehliadku detských folklórnych súborov i so zoznamom členov ľudovej hudby je potrebné zaslať najneskôr do 10. marca 2017 (prípadne osobne priniesť)
· na adresu: Kysucké kultúrne stredisko v Čadci, Moyzesova 50, 022 01 Čadca
· na emailovú adresu: iveta.stetinova@vuczilina.sk
· osobne

Prihlášky zaslané po 10. marci 2017  nemusia byť akceptované. V prihláške je potrebné dôsledne vyplniť všetky požadované údaje.

Kontakt – bližšie informácie:
Mgr. Iveta Štětinová
Kysucké kultúrne stredisko v Čadci

041 / 433 12 51, 0908 096 533
iveta.stetinova@vuczilina.sk
V RYTME ĽUDOVÉHO TANCA 2017
Regionálna súťažná prehliadka detských folklórnych súborov

- záväzná prihláška –
Názov DFS: ..................................................................................................................................

Miesto pôsobenia: ........................................................................................................................

Meno a priezvisko umeleckého vedúceho DFS: ..........................................................................
Adresa: .............................................................................................. PSČ: .................................
Číslo telefónu: ............................................... Emailová adresa: .................................................

Meno a priezvisko organizačného vedúceho DFS: ......................................................................
Adresa: ............................................................................. PSČ: ..................................................
Číslo telefónu: ............................................... Emailová adresa: .................................................
Názov programu : .........................................................................................................................
Stručná charakteristika programu: ................................................................................................
.......................................................................................................................................................
.......................................................................................................................................................
.......................................................................................................................................................
Text o DFS pre potreby konferansu: ............................................................................................
.......................................................................................................................................................
.......................................................................................................................................................
.......................................................................................................................................................
.......................................................................................................................................................
.......................................................................................................................................................
Nároky na osvetlenie, ozvučenie, scéna: .....................................................................................
......................................................................................................................................................
Dĺžka programu: .............................. Počet účinkujúcich v programe: .......................................
Celkový počet aj s pedagogickým sprievodom: ..........................................................................
                                                                                                             ..................................                                                                                                                    

                                                                                                                 podpis vedúceho

V RYTME ĽUDOVÉHO TANCA

Regionálna súťažná prehliadka detských folklórnych súborov
Zoznam členov ľudovej hudby

Vzhľadom k tomu, že vek členov ľudových hudieb v roku 2017 môže dosiahnuť max. 21 rokov (pri hudobnom sprievode jedným muzikantom vek nie je obmedzený), žiadame Vás, aby ste vypísali nasledovné údaje o členoch Vašej ľudovej hudby (v prípade, že ju máte). 

Záväznú prihlášku i so zoznamom členov ľudovej hudby pošlite najneskôr do 10. marca 2017

(prípadne osobne prineste):
· na adresu: Kysucké kultúrne stredisko v Čadci, Moyzesova 50, 022 01 Čadca
· na emailovú adresu: iveta.stetinova@vuczilina.sk
· osobne

Prihlášky zaslané po 10. marci 2017  nemusia byť akceptované. V prihláške je potrebné dôsledne vyplniť všetky požadované údaje.

